钦定古今图书集成/明伦汇编/氏族典/第459卷 > 《廖用贤尚友录》 > 魏懋
## 钦定古今图书集成/明伦汇编/氏族典/第459卷 > 《廖用贤尚友录》 > 魏懋

按《万姓统谱》：“懋字觉民，瓯宁人。第进士。绍兴初，调虔
州雩都令。时江西盗起，虔诸邑多失守，懋出己帑犒
励军士，誓与死守。有巨寇谢樵者来攻是邑，累日不
能克，乃遁去。大将岳飞持兵过，见井邑无残毁，甚称
赏之。后范汝为寇乡邑，有发掘懋之先墓者，懋号恸
曰：‘此不共戴天仇也’！即弃官归。比至，寇已平，懋缉得”
二凶，枭之墓右，上状自劾。郡将义之，释不问。后知南
昌县，卒。